Diari Oficial de la Generalitat Valenciana


Sumari del DOGV 5746, del 21-04-2008 (2008/3904)

Assumpte civil 000322/2006. Notificació de la sentència a Jurg Franciscus Ouwens.
---------------------------------------------------------------------------------

### Dades del document

Número de DOGV
:   5746

Data del DOGV
:   21-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/3904


Data del document
:   28-02-2008

Organisme emissor
:   Jutjat de Primera Instància Número 6 de Dénia

Tipus de document
:   Edicte

Descriptors 

:   * sistema judicial

Assumpte civil 000322/2006. Notificació de la sentència a Jurg Franciscus Ouwens. [2008/3904]  
Part demandant: Silvana Sala Morell.  
Part demandada: Jurg Franciscus Ouwens.  
En el judici referenciat, s'ha dictat la resolució que té el text literal següent:  
«Jutjat Mixt número 6  
Dénia  
Divorci contenciós 322/2006  
Demandant: Silvana Sala Morell.  
Procuradora: Soler Rojel.  
Demandat: Jurg Fraciscus Ouwens. (En rebel·lia)  
Sentència número 35/2008  
Dénia, 28 de febrer de 2008   
Alfonso Díez Pina, jutge del Jutjat de Primera Instància número 6 de Dénia partit, ha vist estes actuacions civils de divorci número 322/2006, a instàncies de Silvana Sala Morell, representada per la procuradora senyora Soler, contra Jurg Franciscus Ouwens. i, tenint en compte els següents  
Antecedents de fet  
Primer. La procuradora senyora Soler, en la representació acreditada, va interposar en este Jutjat, demanda de divorci en la qual s'al·legaven els fets i fonaments de dret que va estimar d'aplicació, i que es tenen per reproduïts, i va suplicar que s'interposara la demanda i es dictara sentència declarant el divorci del matrimoni.  
Segon. Per interlocutòria de data 23 d'octubre de 2006 es va admetre a tràmit la demanda i es va acordar el trasllat d'esta al demandat perquè la contestara en un termini de 20 dies.  
Tercer. El demandat no contestà i s'oposà a la demanda. Per provisió de data 15 de gener de 2008 es va declarar el demandat en rebel·lia i es va citar a les parts amb els advertiments legals oportuns a la celebració de la vista.  
Quart. En la tramitació d'este judici s'han observat les prescripcions legals en vigor.  
Fonaments de dret  
Primer. La part actora exercita esta acció en sol·licitud de dissolució per divorci del matrimoni celebrat amb la demanda el dia 10 de març de 2001, en virtut del que disposa l'article 86 del Codi Civil, on s'al·lega que des de fa més de tres mesos no s'ha représ la convivència, i els cònjuges viuen separats en distints domicilis i sense contacte directe entre ells, i esta circumstància ha quedat acreditada a través de la documental que obra en les actuacions.  
Segon. Respecte de les mesures que se sol·liciten, en no haver comparegut el demandat se'l considera conforme amb les mesures de caràcter patrimonial, que són les úniques existents.  
Tercer. En matèria de costes, no procedix especial pronunciament atesa l'especial naturalesa d'este tipus de procediment.  
Quart. De conformitat amb el que disposa l'article 755 de la Llei d'Enjudiciament Civil, les sentències que dicten processos matrimonials se comunicaran d'ofici al Registre Civil on conste el matrimoni dels cònjuges.  
Dispositiva  
Que amb l'estimació íntegra de la demanda interposada per la procuradora senyora Soler en representació de Silvana Sala Morell, contra Jurg Franciscus Ouwens, es declara la dissolució per divorci del matrimoni celebrat entre ambdós el dia 10 de març de 2001 a Pedreguer (Alacant), s'atribuïx el domicili familiar situat a Pedreguer, carrer Meravelles, número 5, a Silvana Sala Morell, Jurg Franciscus Ouwens haurà de pagar a Silvana Sala Morell en concepte de contribució a les càrregues del matrimoni 253,99 euros en concepte de pagament de la meitat dels préstecs que ambdós concertaren durant el matrimoni, s'atribuïx al demandat l'ús i gaudi de la motocicleta marca Kymco VitaliTy i a l'actora l'ús i gaudi del vehicle marca Renault Escenic Century. Tot això sense expressa imposició de costes.  
Notifiqueu esta resolució a les parts. Contra esta es pot interposar recurs d'apel·lació, en el termini de cinc dies, davant este Jutjat per a l'Audiència Provincial.  
Una vegada ferma la sentència, comuniqueu al registre civil corresponent, on conste inscrit el matrimoni dels litigants».  
En atenció al desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació.  
Dénia, 28 de febrer de 2008.- El secretari judicial: Lino López Gisbert.